පිරිවෙන් අධ්‍යාපන පුනර්ජීවන 2014- 2015 තේමාව ඔස්සේ මෙය සංවිධාන කර තිබිණි.රටම නියෝජනය වන පරිදි පිරිවෙන් ආචාර්යවරුන් පන්දහසක පමණ පිරිසක් මෙම අවස්ථාවට එක්ව සිටි අතර මෙරට පිරිවෙන් අධ්‍යාපනය ශක්තිමත් කිරීමට ජනාධිපතිතුමා ගෙන යන වැඩපිළිවෙළට ඔවුහු මෙහිදී ජනාධිපතිතුමා වෙත තම ප්‍රණාමය පුද කර සිටියහ.මෙරට ඊළමට බාධාවක් වී සිටින තමා මේ රටේ පාලනයෙන් ඉවත් කර ගැනීමට ඇතැමුන්ට අවශ්‍ය වී ඇති බව පැවැසූ ජනාධිපතිතුමා බලය ලබා ගත හැක්කේ රටත් ජාතියත් පාවා දීමෙන් නොව ජනතාව අතරට ගොස් ජනතා විශ්වාසය දිනා ගැනීමෙන් බවත් පෙන්වා දුන්නේය.තමා විධායක ජනාධිපති ක්‍රමය අහෝසි කිරීමට සූදානම් යැයි තමා කීවේ දකුණේ දී නොව ඊළමේ අගනුවර වූ කිලිනොච්චියේ දී බව පෙන්වා දුන් ජනාධිපතිතුමා ඩයස්පෝරාවට එකකුත් උතුරට එකකුත් දකුණට තවත් එකකුත් කියන නායකයකු නොවන බවත් අවධාරණය කළේය.මේ ආණ්ඩුවට ඒකාධිපති ආණ්ඩුව යැයි කියන අයට ඔවුන්ගේ ඉතිහාසය අමතක වී තිබෙන බවත් බෞද්ධයන් ලෙස ඔවුන්ට ඉතිහාසය මතක් කර දීම අපගේ යුතුකම බවත් ජනාධිපතිතුමා පැවැසීය.මෙරට පිරිවෙන් අධ්‍යාපනයට වැඩිම සේවාවක් ඉටු කළේ ශ්‍රී ලංකා නිදහස් පක්ෂය මූලික වූ ආණ්ඩු බව පෙන්වා දුන් ජනාධිපතිතුමා මහින්ද චින්තන ප්‍රතිපත්තිය යටතේ එම වැඩපිළිවෙළ ඉදිරියටම ගෙන යන බවත් ප්‍රකාශ කළේය.අගමැති දි.